Die waarheid oor Lasarus en die ryk man (Deel 7) | 4windkoinonia
← Die waarheid oor Lasarus en die ryk man (Deel 6)
Die waarheid oor Lasarus en die ryk man (Deel 8) →
Die waarheid oor Lasarus en die ryk man (Deel 7)
Posted on Februarie 22, 2013 by 4windkoinonia
Adam en Eva is nog steeds dood vandag omdat hulle God se gebod oortree het, en nie in 'n ewige helse vuur soos die afvalliges dit wil hê nie. Volgens die valse leerstelling van die afvallige Christendom verdien hulle die "ewige helse vuur" omdat hulle in hul sondige toestand gesterwe het. Een van die gedeeltes in die Skrifte wat misbruik word om die leerstelling van 'n sogenaamde "ewige helse vuur" te staaf is die gelykenis van Lasarus en die ryk man. Maar die gelykenis het glad geensins betrekking op dit wat die afvalliges wil hê dit moet sê nie.
Hier is die gelykenis volledig:
In dele 1 tot 6 tot dusver het ons die volgende vasgestel:
Jesus het die gelykenis op die Fariseers gemik omdat hulle geldgierig was en hulself hoër geag as ander;
Die ryk man verteenwordig dus hulle wat God se Woord verdraai vir tydelike en persoonlike gewin;
Lasarus, staan teenoor die ryk man in hierdie gelykenis. Hy verteenwoordig hulle wie die ware kinders van God is al lyk dit nie so vir hulle wat tans in hierdie wêreld geseën word met fisiese dinge;
Lasarus word met honde geassosieer wat sere lek omdat hy as laer en onbelangrik gesien word deur diegene wat hulleself verhoog en bestempel as God se uitverkorenes;
Lasarus verteenwoordig hulle wat verwerp word omdat hulle min in getal is en derhalwe nie geestelik verhewe kan wees as die baie hooggerespekteerde populêre leiers met hul kwalifikasies en ooglopende groot getal volgelinge nie;
Die konsep van 'die boesem van Abraham' bewys weereens dat hierdie 'n figuurlike verhaal van begin tot einde is, en as geestelik gesien moet word want niemand wat sterf kan na die letterlike boesem van Abraham gaan nie;
Abraham homself het volgens die Skrifte self nog nie enige van God se geestelike beloftes ontvang nie en die naam Abraham in die verhaal is dus 'n simboliese verwysing na hulle wat slegs deur geloof geregverdig word en nie deur eie werke nie;
Die ryk man was steeds geestelik dood op hierdie stadium ('in die doderyk') en dit is hierdie 'dood en doderyk' wat in die poel van vuur gegooi word by die groot wit-troon oordeel;
Dit is in die "tweede dood" of groot wit-troon oordeel waar die ryk man sy oë kan ophef soos almal wat nog geestelik dood geoordeel sal word om sodoende God se geregtigheid te leer;
Die vlam of vuur waarin die ryk man smarte verduur is dieselfde geestelike vuur, naamlik, die woord van God, waardeur almal met 'n vleeslike natuurlike denke weergebore word om die geestelike denke van God te verkry.
Daar word in die gelykenis verwys na 'n 'groot kloof' tussen diegene wat deur geloof God se geestelike werke aanvaar en hulle wat "ryk" is in hul eie werke van die vlees. Die 'groot kloof' wat in die gelykenis voorkom beeld dus uit die onoorbruglike skeiding wat bestaan tussen die gees en die vlees, en tussen geloof en ongeloof:
Dit is belangrik om te sien dat die ryk man geensins bewus was van hierdie 'groot kloof' nie, en dat dit Abraham was wat hom daarop moes wys. Die vleeslike denke in die ryk man (en alle natuurlike mense) kan nie die skeiding tussen die geestelike en die vleeslike sien nie, en is boonop totaal onbewus van sy eie blindheid in hierdie opsig. Dit is slegs die woord van God wat hierdie 'groot kloof' of skeiding tussen siel (aards) en gees (hemelse) duidelik maak:
Die natuurlike mens sien die geestelike slegs as "verheerlikte" natuurlike dinge. Die aardse mens wat dink dat hy geestelik kan sien "vergeestelik" natuurlike dinge en verdraai self hierdie belangrike vers:
Die sigbare dinge het geen verband met 'Sy onsigbare dinge', maar word slegs gebruik deur God om dit VERSTAANBAAR te maak. Die natuurlike mens het 'geen verontskuldiging' in die verband nie omdat hy juis die vleeslike vergeestelik en selfs God dan in daardie "vorm" aanbid asof God vergelykbaar is met natuurlike dinge. Daar is dus geen verbintenis of raakpunte tussen die 'heerlikheid' van die tydelike skepping (dit sluit die vlees in) en die 'heerlikheid' van die gees nie:
1Kor 15:43 daar word gesaai in oneer, daar word opgewek in heerlikheid; daar word gesaai in swakheid, daar word opgewek in krag.
Alle vleeslike denke, dit is die geestelike dood, sal vernietig word deur God se vuur-oordeel en 'n nuwe (geestelike) lewe na vore bring vir elkeen van God se kosbare skepsels:
Rom 8:6-7 Want wat die vlees bedink, is die dood, maar wat die Gees bedink, is lewe en vrede, omdat wat die vlees bedink, vyandskap teen God is; want dit onderwerp hom nie aan die wet van God nie, want dit kan ook nie.
1Kor 15:26-28 Die laaste vyand wat vernietig word, is die dood. Want Hy het alles aan sy voete onderwerp, maar wanneer Hy sê dat alles onderwerp is, is dit duidelik dat Hy uitgesonder is wat alles aan Hom onderwerp het. En wanneer alles aan Hom onderwerp is, dan sal ook die Seun self Hom onderwerp aan die Een wat alles aan Hom onderwerp het, sodat God alles in almal kan wees.
In deel 8 en deel 9 sal ons kyk na die ryk man se twee versoeke.
This entry was posted in Lees eers hier and tagged groot kloof, lasar, natuurlike mens, smarte, vader abraham, vergeestelik, vyanskap. Bookmark the permalink.